ai4bharat/Pralekha huggingface dataset:
रक्षा मंत्रालय
रफाल लड़ाकू विमान को 101 स्क्वाड्रन में शामिल करने का समारोह 28 जुलाई 2021 को संपन्न हुआ
भारतीय वायु सेना ने 28 जुलाई, 2021 को औपचारिक रूप से पूर्वी वायु कमान  के हासीमारा वायु सेना स्टेशन में रफाल लड़ाकू विमान को 101 स्क्वाड्रन में शामिल किया। चीफ ऑफ द एयर स्टाफ एयर चीफ मार्शल आरकेएस भदौरिया पीवीएसएम एवीएसएम वीएम एडीसी ने इस समारोह की अध्यक्षता की। पूर्वी वायु कमान के एयर ऑफिसर कमांडिंग-इन-चीफ, एयर मार्शल अमित देव एवीएसएम वीएसएम द्वारा वायु सेना प्रमुख का स्वागत किया गया। इस कार्यक्रम में एक फ्लाई-पास्ट भी हुआ था, जिसके दौरान हासीमारा वायु सेना स्टेशन के लिए रफाल विमान के आगमन की घोषणा की गई और उसके बाद और पारंपरिक वाटर कैनन सलामी हुई ।
स्वागत समारोह के दौरान वायु सेना कर्मियों को संबोधित करते हुए वायु सेना प्रमुख ने कहा कि, पूर्वी क्षेत्र में भारतीय वायुसेना की क्षमता को और मजबूती प्रदान करने के महत्व को ध्यान में रखते हुए हासीमारा में रफाल को शामिल करने की योजना सावधानीपूर्वक बनाई गई थी। 101 स्क्वाड्रन के उस गौरवशाली इतिहास को याद करते हुए, जिसने उन्हें 'फाल्कन्स ऑफ चंब एंड अखनूर' की उपाधि दी, चीफ ऑफ द एयर स्टाफ ने वायु सेना कर्मियों से उनके उत्साह और प्रतिबद्धता को नए रफाल विमानों की बेजोड़ क्षमता के साथ जोड़ने का आग्रह किया। सीएएस ने कहा कि, उन्हें इसमें कोई संदेह नहीं है कि जब भी और जहां भी आवश्यकता होगी, स्क्वाड्रन का वर्चस्व बना रहेगा और साथ ही यह भी सुनिश्चित किया जायेगा कि, विरोधी हमेशा उनकी उपस्थिति से भयभीत रहे।
101 स्क्वाड्रन रफाल लड़ाकू विमान से लैस होने वाली भारतीय वायु सेना की दूसरी स्क्वाड्रन है। इस स्क्वाड्रन का गठन 01 मई, 1949 को पालम में किया गया था और गुजरे वक्त में यह हार्वर्ड, स्पिटफायर, वैम्पायर, सु-7 और मिग-21एम विमानों का संचालन कर चुका है। इस स्क्वाड्रन के गौरवशाली इतिहास में 1965 और 1971 के भारत-पाकिस्तान युद्धों में सक्रिय भागीदारी शामिल है।
शिक्षा मंत्रालय
शिक्षा मंत्री कल कुलपतियों से मिलेंगे
शिक्षा मंत्री श्री धर्मेन्द्र प्रधान कल  को शिक्षा मंत्रालय के अधीन आने वाले 45 केंद्रीय विश्वविद्यालयों के कुलपतियों से वर्चुअल माध्यम से मिलेंगे। श्री धर्मेन्द्र प्रधान पिछले महीने से ही विभिन्न विश्वविद्यालयों के कुलपतियों से मिलते रहे हैं, लेकिन यह पहली ऐसी औपचारिक मुलाकात है, जिसमें शिक्षा मंत्री केंद्रीय विश्वविद्यालयों के कुलपतियों से सामूहिक रूप से मिलेंगे। मुलाकात के दौरान इन मुद्दों पर चर्चा होगीः
- राष्ट्रीय शिक्षा नीति 2020 का क्रियान्वयन
- अकादमिक बैंक ऑफ क्रेडिट, जिसके तहत छात्र रोजगार प्राप्त करने के बाद कभी भी अपनी योग्यता बढ़ाने के लिये दोबारा प्रवेश ले सकते हैं
- पाठ्यक्रम में निर्धारित समय पर प्रवेश और पाठ्यक्रम पूरा करने के बाद उसे छोड़ने की बहुपक्षीय प्रणाली
- खुली और ऑनलाइन शिक्षा
- औद्योगिक मांगों के साथ शैक्षिक संस्थानों को जोड़ने के लिये शैक्षिक संस्थानों के लिये ‘ग्लू-ग्रांट’ 
- अकादमिक सत्र 2021-22 की शुरूआत
- अजा/अजजा/ओबीसी और आर्थिक रूप से कमजोर वर्गों के शिक्षकों की बकाया रिक्तियों का भरा जाना
- ‘आजादी का अमृत महोत्सव’ का जश्न
प्रधानमंत्री कार्यालय
प्रधानमंत्री ने माताओं और बहनों के जीवन पर उज्ज्वला योजना के प्रभाव की सराहना की
प्रधानमंत्री ने भारत की माताओं और बहनों के जीवन पर उज्ज्वला योजना के प्रभाव की सराहना की है।
उज्ज्वला योजना से देश की माताओं और बहनों को किस प्रकार लाभ होता है, इस बारे में एक वीडियो साझा को करते हुए प्रधानमंत्री ने ट्वीट किया;
“‘उज्ज्वला’ ने जिस प्रकार हमारी गरीब माताओं और बहनों के जीवन को आसान बनाकर खुशियों से रोशन किया है, वो बहुत उत्साहित करने वाला है।”
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 184.87 करोड़ से अधिक टीके लगाए जा चुके हैं
भारत में सक्रिय मरीजों की संख्या 12,054 है
सक्रिय मामलों की दर 0.03 प्रतिशत है
स्वस्थ होने की वर्तमान दर 98.76 प्रतिशत
बीते चौबीस घंटों में 1,280 लोग स्वस्थ हुए,अब तक स्वस्थ हुए कुल लोगों की संख्या 4,24,96,369 है
पिछले 24 घंटों में 795 नए मामले सामने आए
दैनिक सक्रिय मामलों की दर 0.17 प्रतिशत है
साप्ताहिक सक्रिय मामलों की दर 0.22 प्रतिशत है
अब तक 79.15 करोड़ जांच की जा चुकी हैं,बीते चौबीस घंटों में 4,66,332 जांच की गई
सूचना और प्रसारण मंत्रालय
"हमें ऐसे साधारण पुरुष मिले जो पितृसत्तात्मक प्रवृत्ति को बदलने के लिए असाधारण काम कर रहे हैं" - निर्देशक विभा बख्शी
"मैंने इस फिल्म को संवादों के बिना बनाने का फैसला किया, मैंने महसूस किया कि यह विजुअल के माध्यम से अधिक प्रभावी बन सकती है" - निर्देशक नीलेश कुंजिर
मुंबई के फिल्म प्रभाग में आज एमआईएफएफ प्रदर्शनी के राष्ट्रीय प्रतियोगिता खंड में प्रदर्शित दोनों फिल्मों सन राइज़ ’और शेवंती के निर्देशकों ने आज मीडिया के साथ बातचीत की।
आज एमआईएफएफ में अपनी फिल्मों की स्क्रीनिंग के बाद राष्ट्रीय फिल्म पुरस्कार विजेता, निर्देशक  विभा बख्शी और निर्देशक , नीलेश कुंजिर ने प्रेस कॉन्फ्रेन्स के लिए मीडिया से मुलाकात की।
विभा बक्शी ने हरियाणा में शूटिंग के अपने अनुभव के बारे में बात करते हुए कहा ‘‘एक सामान्य किसान सामूहिक बलात्कार की पीड़िता से विवाह करने और उसे न्याय दिलाने कि दिशा में काम करने के दौरान किस प्रकार समाज का सामना करता है।’’ हरियाणा पुरूष प्रधान समाज का भारत का केन्द्र है लेकिन यह वह जगह भी है जहां महिलाओं का समर्थन करने वाले नायक पैदा होते हैं। उन्होंने कहा, हमें ऐसे साधारण पुरुष मिले जो पितृसत्तात्मक प्रवृत्ति को बदलने के लिए असाधारण काम कर रहे हैं"। हमारे नायक, जिनमें से सभी हरियाणा के हैं, हमारे लोगों के लिए उदाहरण हैं। उम्मीद है कि हमारी फिल्में लैंगिक मुद्दों के समाधान में महिलाओं के साथ एकजुट होने के लिए लोगों को प्रेरित करेंगी।
ग्रामीण हरियाणा पर आधारित एक गैर फीचर वृत चित्र सन राइज प्रदर्शित करती है कि साधारण आदमी किस प्रकार असाधारण चीजें कर सकते हैं। इस फिल्म ने सर्वश्रेष्ठ गैर-फीचर एवं गैर फीचर में सर्वश्रेष्ठ संपादन के लिए राष्ट्रीय पुरस्कार जीता। उन्होंने कहा ‘संपादन में 8 महीनों से अधिक का समय लगा और हेमन्ती सरकार देश की सर्वश्रेष्ठ संपादक हैं।’
शेवंती एक विवाहित पति-पत्नी के जीवन और समय व्यतीत होने के साथ उनके संबंध किस प्रकार पनपते हैं, पर आधारित एक लघु फिल्म है। यह फिल्म एक मराठी लेखक चन्द्रशेखर गोखले द्वारा लिखित एक लघु कथा पर आधारित है। निदेशक नीलेश कुंजिर ने कहा, मैंने यह फिल्म बनाना इसलिए पसंद किया क्योंकि मुझे कहानी अच्छी लगी और मैंने इस फिल्म को बिना डायलॉग के बनाने का फैसला किया। मैंने महसूस किया कि यह विजुअल के जरिए अधिक प्रभावी बन सकती है। इस फिल्म को आधिकारिक रूप से एशियाई फिल्म समारोह के लिए चुना गया है। यह पूछे जाने पर वह कैसे अपने लेखन में महिला चरित्रों को इतनी अच्छी तरह प्रदर्शित कर पाते हैं, चन्द्रशेखर गोखले ने कहा, ‘मैं सारा श्रेय अपनी मां को देता हूं, जो बहुत भावनापूर्ण थीं और उन्होंने मुझे महिलाओं की भावना को समझना सिखाया।’
जल शक्ति मंत्रालय
स्वच्छ भारत मिशन  के तहत जबरदस्ती स्वीकार्य नहीं
जल शक्ति मंत्रालय के पेयजल एवं स्वच्छता विभाग के संज्ञान में लाया गया है कि सुरक्षित स्वच्छता प्रथाओं को अपनाने के संदर्भ में सकारात्मक व्यवहार परिवर्तन संवाद के उपयोग के लिए स्वच्छ भारत मिशन के स्पष्ट दिशा-निर्देशों के बावजूद कुछ अनुचित कार्रवाई की खबरें आई हैं।
विभाग स्पष्ट रूप से दोहराता है कि यह अस्वीकार्य है और 27 सितंबर 2019 को सभी राज्यों को एक सलाह जारी की गई है जो केवल सकारात्मक व्यवहार परिवर्तन के लिए संचार विधियों के उपयोग के संबंध में पहले की सलाह और स्वच्छता के क्षेत्र में किसी को भी पीछे न छोड़ने के इस मिशन के उद्देश्य को दोहराती है।
शिक्षा मंत्रालय
केंद्रीय मानव संसाधन विकास मंत्री डॉ. रमेश पोखरियाल 'निशंक' और मानव संसाधन विकास राज्य मंत्री श्री संजय धोत्रे ने आज लोकसभा में लोकसभा सदस्य के रूप में पद की शपथ ली
दोनों मंत्रियों ने मंत्रालय के सचिवों, संयुक्त सचिवों एवं अन्य अधिकारियों से स्वयं उनके कक्ष में जाकर मुलाकात की
सबसे पहली स्वच्छता, फाइल्स को समय पर निस्तारित करना - डॉ. रमेश पोखरियाल 'निशंक'
केंद्रीय मानव संसाधन विकास मंत्री डॉ. रमेश पोखरियाल 'निशंक' और मानव संसाधन विकास राज्य मंत्री श्री संजय धोत्रे ने आज लोकसभा में लोकसभा सदस्य के रूप में पद की शपथ ली। शपथ ग्रहण करने के पश्चात केंद्रीय मानव संसाधन मंत्री शास्त्री भवन स्थित अपने मंत्रालय के सचिवों,संयुक्त सचिवों एवं अन्य अधिकारियों से स्वयं उनके कक्ष में जाकर मिले एवं उन्हें गुलाब का फूल भेंट किया। मंत्री जी ने उनके वर्तमान प्रभार एवं दायित्वों के बारे में जानकारी ली एवं उन्हें भावी दायित्वों के निर्वहन के लिए शुभकामनाएं दी। मानव संसाधन विकास राज्य मंत्री श्री संजय धोत्रे भी केंद्रीय मंत्री के साथ रहे एवं अधिकारियों को शुभकामनाएं दी।
डॉ. निशंक ने अपनी इस अनौपचारिक भेंट में अधिकारियों के कक्ष की स्वच्छता एवं साज सज्जा का भी जायजा लिया। केंद्रीय मंत्री ने अधिकारियों को कहा कि प्रधान मंत्री जी के स्वच्छ भारत मिशन को आत्मसात करते हुए हमें फाइल्स को ज्यादा देर के लिए मेज़ पर नहीं पड़े देने रहना चाहिए। सबसे पहली स्वच्छता, फाइल्स को समय पर निस्तारित करना ही है।
डॉ. निशंक ने स्कूल शिक्षा एवं साक्षरता सचिव श्रीमती रीना रे के कक्ष में लगी हुई स्कूल चले हम की विषय वस्तु पर आधारित मधुबनी, गोंड और पिथोरा पेंटिंग्स को देखा एवं उसकी रचनात्मकता एवं सारगर्भिता की भूरि भूरि प्रसंशा की।
डॉ. निशंक ने उच्च शिक्षा सचिव श्री आर. सुब्रह्मण्यम के कक्ष के हरित वातवरण एवं सौम्य साज सज्जा की भी तारीफ की।
केंद्रीय मंत्री ने स्कूल शिक्षा के संयुक्त सचिव श्री आर. सी. मीना के कक्ष में उनके द्वारा विकसित किचन गार्डन की भी सराहना की।
डॉ. निशंक ने सुझाव दिया कि मंत्रालय की साज सज्जा की विषय वस्तु शिक्षा पर आधारित होनी चाहिए इसके लिए मंत्री जी ने अधिकारियों को कहा कि मंत्रालय के अधीन आने वाले सभी संस्थानों को निर्देश दिए जाए कि वो अपनी उपलब्धियों को दर्शाती हुई कोई पेंटिंग या कलाकृति भेजे जिससे अन्य विभाग भी प्रेरित हो सके।
डॉ. निशंक ने भेंट के दौरान अधिकारियों से कहा कि कार्य के निष्पादन के दौरान मानसिक शांति का होना अत्यावश्यक है इसलिए काम का जरूरत से ज्यादा बोझ ना ले, अवसादग्रस्त होने से बचे एवं इसके लिए नियमित रूप से योग को अपनी दिनचर्या में शामिल करें तभी अच्छे परिणाम प्राप्त हो सकेंगे।
केंद्रीय मंत्री अधिकारियों के साथ साथ कई विभागों एवं अनुभागों के कर्मचारियों से भी मिले एवं उनके कार्यों के बारे में जानकारी ली।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.09 करोड़ टीके लगाए जा चुके हैं
बीते चौबीस घंटों में 81,097 टीके लगाए गए
भारत में सक्रिय मरीजों की संख्या 3,609 है
सक्रिय मामलों की दर 0.01 प्रतिशत है
स्वस्थ होने की वर्तमान दर 98.8 प्रतिशत है
बीते चौबीस घंटों में 185 लोग स्वस्थ हुए,अब तक स्वस्थ हुए कुल लोगों की संख्या 4,41,43,850 है
पिछले 24 घंटों में 243 नए मामले सामने आए
दैनिक सक्रिय मामलों की दर 0.11 प्रतिशत है
साप्ताहिक सक्रिय मामलों की दर 0.16 प्रतिशत है
अब तक 91.05 करोड़ जांच की जा चुकी हैं,बीते चौबीस घंटों में 2,13,080 जांच की गई
पर्यावरण, वन एवं जलवायु परिवर्तन मंत्रालय
इको-क्लब कार्यक्रम के लिए राज्य नोडल एजेंसियों की पहली वार्षिक बैठक का आयोजन
पर्यवरण, वन और जलवायु परिवर्तन मंत्रालय के राष्ट्रीय हरित वाहिनी ‘इको-क्लब’ कार्यक्रम को लागू करने वाली राज्य नोडल एजेंसियों की पहली वार्षिक बैठक का 20 से 21 दिसंबर, 2019 तक केवड़िया गुजरात में आयोजन किया गया। यह बैठक पर्यावरण, वन और जलवायु परिवर्तन मंत्रालय के शिक्षा प्रभाग द्वारा जीईईआर प्रतिष्ठान के सहयोग से आयोजित की गई।
इस कार्यक्रम को लागू करने वाले 22 राज्यों और केन्द्रशासित प्रदेशों के वरिष्ठ अधिकारी तथा गुजरात के 200 इको-क्लब छात्रों ने इस बैठक में भाग लिया। इस अवसर पर राज्यों / केन्द्र शासित प्रदेशों के इको-क्लब छात्रों द्वारा तैयार की गई परियोजनाओं, संसाधन सामग्री, हस्तशिल्प वस्तुओं की एक प्रदर्शनी का भी आयोजन किया गया। इस आयोजन में पर्यटकों और आगन्तुकों सहित बड़ी संख्या में लोगों ने भाग लिया।
पर्यावरण शिक्षा जागरूकता एवं प्रशिक्षण  पर्यावरण मंत्रालय की स्थापित केन्द्रीय क्षेत्र योजना है, जो 1983-84 से चल रही है। इसका उद्देश्य पर्यावरण संबंधी जागरूकता को बढ़ावा देना और पर्यावरण संरक्षण में छात्रों की भागीदारी को गति प्रदान करना है। योजना के तहत राष्ट्रीय हरित वाहिनियां  इको-क्लब कार्यक्रम की स्थापना 2001-02 में की गई। इसका उद्देश्य स्कूली छात्रों को उनके आसपास के पर्यावरण के बारे में अनुभव के माध्यम से जानकारी उपलब्ध कराना, उनके साथ बातचीत करना और उनकी समस्याओं के बारे में पता लगाना था। इस कार्यक्रम का उद्देश्य पर्यावरण के प्रति उचित रवैया विकसित करना तथा उन्हें पर्यावरण और उसके विकास से संबंधित मुद्दों के बारे में संवेदनशील बनाना है।
इस बैठक में एनजीसी इको-क्लब कार्यक्रम लागू करने में राज्य/केन्द्रशासित प्रदेशों की सरकारों द्वारा किए गए योगदान को मान्यता दी गई। एजेंसियों को प्रशंसा प्रमाणपत्र भी प्रदान किए गए। इसके अलावा राष्ट्रीय स्तर पर सर्वश्रेष्ठ इको-क्लब पुरस्कार छत्तीसगढ़, केरल और तेलंगाना के इको-क्लब के छात्रों को प्रदान किए गए। इन राज्यों ने क्रमशः पहला, दूसरा और तीसरा स्थान हासिल किया है। गुजरात, सिक्किम और कर्नाटक के इको-क्लबों को सांत्वना पुरस्कार प्रदान किए गए। इको-क्लब छात्रों के लिए पर्यावरण शिक्षा प्रभाग द्वारा विकसित प्रकाशन ‘ग्लिम्प्स ऑफ इको-क्लब’, अंतर्राष्ट्रीय पर्यावरण समझौतों और कार्यक्रमों पर एक हैंडबुक तथा पर्यावरणीय महत्व के मुख्य दिवसों पर एक हैंडबुक का विमोचन भी किया गया।
यह योजना छात्रों के युवा कैडर का निर्माण कर रही है और पर्यावरण सुरक्षा और संरक्षण के प्रति उनकी संवेदनशीलता को भी गति प्रदान कर रही है। यह परिकल्पना की गई है कि आगामी वर्ष 2020-21 में इको-क्लबों की संख्या जो वर्तमान में 1.5 लाख है बढ़कर 2 लाख हो जाएगी।
रक्षा मंत्रालय
वार्षिक द्विपक्षीय समुद्री अभ्यास- कोंकण 2023
भारतीय नौसेना और रॉयल नेवी के बीच वार्षिक द्विपक्षीय समुद्री अभ्यास- कोंकण 2023 अरब सागर के कोंकण तट पर 20 से 22 मार्च, 2023 तक आयोजित किया गया।
इस अभ्यास में निर्देशित मिसाइल युद्धपोत आईएनएस त्रिशूल और टाइप 23 निर्देशित मिसाइल युद्धपोत एचएमएस लैंकेस्टर ने हिस्सा लिया तथा अंतर-परिचालनीयता बढ़ाने व सर्वश्रेष्ठ अभ्यासों को अपनाने के लिए कई समुद्री अभ्यास किए। इस अभ्यास में समुद्री परिचालन के सभी क्षेत्र वायु, सतह और उप-सतह शामिल थे। इसके अलावा सरफेस इन्फ्लैटबल टार्गेट 'किलर टोमैटो' पर गनरी शूट्स, हेलीकॉप्टर ऑपरेशन, वायु-रोधी व पनडुब्बी-रोधी युद्धपोत अभ्यास, विजिट बोर्ड सर्च व सीजर , पोत कुशलता और कर्मियों का आदान-प्रदान भी शामिल था।
इस अभ्यास से दोनों नौसेनाओं के कर्मियों को उत्कृष्ट प्रशिक्षण प्राप्त हुआ। इसके परिचालन के दौरान उच्च स्तर की पेशेवरता और उत्साह भी दिखा। समुद्री सुरक्षा को मजबूत करने और क्षेत्र में नियम-आधारित व्यवस्था बनाए रखने के लिए ऑपरेशन-तत्परता, अंतर-परिचालनीयता को बढ़ाने और संयुक्त परिचालन की क्षमता में सुधार करने वाले कर्मियों पर ध्यान केंद्रित करने से भारतीय नौसेना और रॉयल नेवी के संयुक्त प्रयासों को बढ़ावा देने में काफी सहायता मिलेगी।
युवा कार्यक्रम एवं खेल मंत्रालय
खेल मंत्रालय ने चार वर्ष की अवधि के लिए छह खेलो इंडिया राज्य उत्कृष्टता केंद्रों को वित्तीय सहायता के रूप में 67.32 करोड़ रुपये के बजट को मंजूरी दी
खेल मंत्रालय ने छह केंद्रों को खेलो इंडिया राज्य उत्कृष्टता केंद्र  के रूप में मंजूरी दे दी है। इन केंद्रों को 67.32 करोड़ रुपये के समेकित बजट अनुमान के साथ वित्त वर्ष 2020-21 के लिए और बाद में ओलंपिक स्तर की प्रतिभाओं की पहचान करने के प्रयास में अगले चार वर्ष के लिए उन्नत किया जाएगा।
प्रत्येक राज्य में पहचाने गए केंद्र और प्रदान की गई वित्तीय सहायता में शामिल हैं:
असम: राज्य खेल अकादमी, सरजूसाई - 7.96 करोड़ रुपये
मेघालय: जवाहरलाल नेहरू खेल परिसर, शिलांग, मेघालय - 8.39 करोड़ रुपये
दमन और दीव: न्यू स्पोर्ट्स कॉम्पलेक्स, सिलवासा - 8.05 करोड़ रुपये
मध्य प्रदेश: मध्य प्रदेश राज्य अकादमी - 19 करोड़ रुपये
महाराष्ट्र: श्री शिव छत्रपति खेल परिसर, बालेवाड़ी, पुणे- 16 करोड़ रुपये
सिक्किम: पलजोर स्टेडियम, गंगटोक - 7.91 करोड़ रुपये
इस पहल के बारे में केंद्रीय युवा कार्यक्रम और खेल मंत्री श्री किरेन रिजिजू ने कहा, "देश भर में खेल उत्कृष्टता केंद्र बनाना भारत को ओलंपिक 2028 में शीर्ष 10 देशों में शामिल करने के हमारे दृष्टिकोण की दिशा में एक कदम है। जब तक हम विश्व स्तरीय विशेष प्रशिक्षण प्रदान नहीं कर सकते, हम एथलीटों से ओलम्पिक खेलो में उत्कृष्ट प्रदर्शन करने की उम्मीद नहीं कर सकते। इन केंद्रों में प्रत्येक में एक विशिष्ट खेल में विश्व स्तरीय प्रशिक्षण प्रदान किया जायेगा और वह केंद्र देश में उस विशिष्ट खेल का प्रमुख केंद्र बन जाएगा, जहां उस खेल के विशिष्ट एथलीट प्रशिक्षण देंगे। मुझे खुशी है कि प्रत्येक राज्य ने इस तरह के केंद्र बनाने की इस पहल का सकारात्मकता और उत्साह के साथ समर्थन किया है।”
उत्कृष्टता केंद्रों का समर्थन, बुनियादी ढांचे का उन्नयन, खेल विज्ञान केंद्रों की स्थापना और फिजियोथेरेपिस्ट, शक्ति और कंडीशनिंग विशेषज्ञों जैसे गुणवत्ता प्राप्त प्रशिक्षकों और खेल विज्ञान मानव संसाधनों के रूप में उपलब्ध होगा। खिलाड़ियों को उच्च गुणवत्ता वाले उपकरण भी प्रदान किए जाएंगे। अकादमी में खेल विज्ञान सहयोग और प्रदर्शन प्रबंधन की गुणवत्ता सुनिश्चित करने के लिए उच्च प्रदर्शन वाले प्रबंधक की नियुक्ति का भी प्रावधान होगा।
खेल मंत्रालय प्रत्येक राज्य और केंद्र शासित प्रदेश में मौजूदा खेल अवसंरचना का उन्नयन कर रहा है। इसके लिये राज्य और केंद्र शासित प्रदेश के साथ साझेदारी करके और पूरे देश में एक मजबूत खेल पारिस्थितिकी तंत्र बनाने के उद्देश्य से खेलो इंडिया राज्य उत्कृष्टता केंद्र-केआईएससीई का निर्माण कर रहा है। प्रत्येक केआईएससीई को 14 ओलंपिक खेलों में विशिष्ट खेल सहयोग के साथ विस्तृत किया जाएगा, जिसमें से एक राज्य या केंद्र शासित प्रदेश को अधिकतम तीन खेलों के लिए सहयोग प्रदान किया जाएगा।
आयुष
आयुष संस्थान को मिला एनएबीएल प्रत्यायन
एनएआरआईपी, सीसीआरएएस के माध्यम से आयुष के स्वास्थ्य देखभाल प्रयासों को बड़ा प्रोत्साहन
पंचकर्म के लिए राष्ट्रीय आयुर्वेद अनुसंधान संस्थान , चेरुथुरुथी, त्रिशूर, केरल के जैव रसायन और विकृति विभाग ने अपनी नैदानिक प्रयोगशाला सेवाओं के लिए एनएबीएल एम  टी प्रत्यायन प्राप्त किया है। एनएआरआईपी, आयुष मंत्रालय, भारत सरकार के आयुर्वेदिक विज्ञान अनुसंधान परिषद के तहत प्रमुख अनुसंधान संस्थानों में से एक है। अपनी नैदानिक प्रयोगशाला सेवाओं के लिए एनएबीएल प्रत्यायन प्राप्त करने वाला सीसीआरएएस के तहत यह पहला संस्थान है। प्रोफेसर रबीनारायण आचार्य, महानिदेशक, सीसीआरएएस ने 7 जून, 2022 को परिषद के वरिष्ठ अधिकारियों की उपस्थिति में इस अवसर पर आयोजित एक कार्यक्रम के दौरान एनएबीएल मान्यता प्राप्त प्रयोगशाला का उद्घाटन किया। कार्यक्रम की अध्यक्षता डॉ. डी. सुधाकर, निदेशक, एनएआरआईपी ने की। उद्घाटन कार्यक्रम में एनएआरआईपी के सभी अधिकारी शामिल हुए।
सभा को संबोधित करते हुए महानिदेशक ने बताया कि प्रयोगशाला मान्यता एक ऐसी प्रक्रिया है जिसके माध्यम से एक आधिकारिक निकाय तीसरे पक्ष के मूल्यांकन और निम्नलिखित अंतरराष्ट्रीय मानकों के आधार पर विशिष्ट परीक्षणों/मापों के लिए तकनीकी क्षमता की औपचारिक मान्यता देता है। प्रमाणन परीक्षण और कैलिब्रेशन प्रयोगशालाओं के लिए राष्ट्रीय प्रत्यायन बोर्ड  द्वारा प्रदान किया जाता है। एनएआरआईपी टीम के प्रयासों को स्वीकार करते हुए प्रोफेसर आचार्य ने कहा, “मैं इस संस्थान के सभी अधिकारियों और कर्मचारियों को उनके समर्पण और एनएबीएल मान्यता प्राप्त करने के लिए लगातार प्रयासों के लिए बधाई देता हूं। मुझे उम्मीद है कि टीम अच्छा काम करती रहेगी।"
एनएबीएल मेडिकल  टेस्टिंग लैब्स' का प्रमाण पत्र एनएआरआईपी- जैव रसायन और पैथोलॉजी विभाग को 14 अप्रैल, 2022 को जारी किया गया है। प्रयोगशाला की यह मान्यता सुनिश्चित करती है कि नागरिकों को विशेष रूप से गांवों, छोटे शहरों में रहने वाले लोगों के लिए गुणवत्तापूर्ण स्वास्थ्य सेवा मिले। एक आयुर्वेद अनुसंधान संस्थान के रूप में, इस मान्यता प्राप्त प्रयोगशाला से जारी वैज्ञानिक डेटा वैज्ञानिक समुदायों के बीच इसकी सटीकता और विश्वास प्रदान करता है। अधिकारियों के अनुसार, एक वर्ष में एनएआरआईपी की ओपीडी/आईपीडी सेवाओं का लाभ लेने वाले लगभग 80,000 व्यक्तियों की बड़ी संख्या को देखते हुए मान्यता महत्वपूर्ण है। इसके अलावा, विभिन्न अनुसंधान परियोजनाओं, आउटरीच चिकित्सा शिविरों आदि पर काम करने वाले वैज्ञानिक समुदायों के सदस्य भी मान्यता प्राप्त प्रयोगशालाओं से लाभान्वित होते हैं। डॉ. एन. थामिज़ सेल्वम, सहायक निदेशक-जैव रसायन ने बताया कि प्रयोगशाला उन्नत उपकरणों जैसे पूर्ण स्वचालित जैव रसायन विश्लेषक, पूरी तरह से स्वचालित हेमेटोलॉजी विश्लेषक, एलिसा सिस्टम के साथ आवधिक कैलिब्रेशन से सुसज्जित है।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 561वां दिन
भारत का समग्र टीकाकरण कवरेज 204.23 करोड़ से अधिक हुआ
आज शाम 7 बजे तक 27 लाख से अधिक टीके की खुराक दी गई
भारत का कोविड -19 टीकाकरण कवरेज आज 204.23  करोड़ से अधिक हो गया है। आज शाम 7 बजे तक 27 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10411711
|
|
दूसरी खुराक
|
|
10090364
|
|
प्रीकॉशन डोज
|
|
6324800
|
|
एफएलडब्ल्यू
|
|
पहली खुराक
|
|
18430606
|
|
दूसरी खुराक
|
|
17671498
|
|
प्रीकॉशन डोज
|
|
12229249
|
|
आयु वर्ग 12-14 वर्ष
|
|
पहली खुराक
|
|
39017583
|
||
|
दूसरी खुराक
|
|
27922736
|
|
आयु वर्ग 15-18 वर्ष
|
|
पहली खुराक
|
|
61191759
|
|
|
|
दूसरी खुराक
|
|
51054469
|
|
आयु वर्ग 18-44 वर्ष
|
|
पहली खुराक
|
|
559532705
|
|
दूसरी खुराक
|
|
508797435
|
||
|
प्रीकॉशनडोज
|
|
23119693
|
|
आयु वर्ग 45-59 वर्ष
|
|
पहली खुराक
|
|
203688624
|
|
दूसरी खुराक
|
|
195280379
|
|
प्रीकॉशन डोज
|
|
15541141
|
|
60 वर्ष से अधिक
|
|
पहली खुराक
|
|
127441939
|
|
दूसरी खुराक
|
|
122036134
|
|
प्रीकॉशन डोज
|
|
32528801
|
|
कुल दी गई पहली खुराक
|
|
1019714927
|
|
कुल दी गई दूसरी खुराक
|
|
932853015
|
|
प्रीकॉशन डोज
|
|
89743684
|
|
कुल
|
|
2042311626
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 30 जुलाई, 2022 
|
|
एचसीडब्ल्यू
|
|
पहली खुराक
|
|
60
|
|
दूसरी खुराक
|
|
457
|
|
प्रीकॉशन डोज
|
|
25000
|
|
एफएलडब्ल्यू
|
|
पहली खुराक
|
|
110
|
|
दूसरी खुराक
|
|
744
|
|
प्रीकॉशन डोज
|
|
63816
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
58982
98805
|
|
आयु वर्ग 15-18 वर्ष
|
|
पहली खुराक
|
|
22815
|
|
|
|
दूसरी खुराक
|
|
41125
|
|
आयु वर्ग 18-44 वर्ष
|
|
पहली खुराक
|
|
32099
|
|
दूसरी खुराक
प्रीकॉशन डोज
|
|
127283
1239130
|
|
आयु वर्ग 45-59 वर्ष
|
|
पहली खुराक
|
|
5534
|
|
दूसरी खुराक
प्रीकॉशन डोज
|
|
29268
698768
|
|
60 वर्ष से अधिक
|
|
पहली खुराक
|
|
3529
|
|
दूसरी खुराक
|
|
18903
|
|
प्रीकॉशन डोज
|
|
258798
|
|
कुल दी गई पहली खुराक
|
|
123129
|
|
कुल दी गई दूसरी खुराक
|
|
316585
|
|
प्रीकॉशन डोज
|
|
2285512
|
|
कुल
|
|
2725226
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 13.28 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
13,28,75,455
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 13.28 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 180.97 करोड़ से अधिक टीके लगाए जा चुके हैं
भारत में सक्रिय मरीजों की संख्या 29,181 है
सक्रिय मामलों की दर 0.07 प्रतिशत है
स्वस्थ होने की वर्तमान दर 98.73 प्रतिशत
बीते चौबीस घंटों में 3,997 लोग स्वस्थ हुए,अब तक स्वस्थ हुए कुल लोगों की संख्या 4,24,58,543 है
पिछले 24 घंटों में 2,528 नए मामले सामने आए
दैनिक सक्रिय मामलों की दर 0.40 प्रतिशत है
साप्ताहिक सक्रिय मामलों की दर 0.40 प्रतिशत है
अब तक 78.18 करोड़ जांच की जा चुकी हैं,बीते चौबीस घंटों में 6,33,867 जांच की गई
प्रधानमंत्री कार्यालय
प्रधानमंत्री ने रानी वेलु नाच्चियार को उनकी जयंती पर स्मरण किया
प्रधानमंत्री श्री नरेन्द्र मोदी ने रानी वेलु नाच्चियार को उनकी जयंती पर श्रद्धांजलि अर्पित की है।
एक ट्वीट में प्रधानमंत्री ने कहा हैः
“वीरांगना रानी वेलु नाच्चियार का उनकी जयंती पर स्मरण कर रहा हूं। उनका अदम्य साहस आने वाली पीढ़ियों को प्रेरित करता रहेगा। उपनिवेशवाद के विरुद्ध संघर्ष करने की उनकी दृढ़ प्रतिबद्धता अद्भुत थी। वे नारी शक्ति की हमारी भावना का जीता-जागता स्वरूप हैं।”